open-index/open-wikipedia-markdown huggingface dataset:
Hamar Pålegg

**Hamar Pålegg** også kjent som **HaPå** er et pålegg bestående av kondensert melk, sukker, salt og sitronsyre. Varemerket ble introdusert av De Norske Melkefabrikker og fabrikken på Hamar i 1949, som i 1954 skiftet navn til Nestlé etter å ha vært i deres eie siden 1898. Idéen bak det populære pålegget oppsto under krigen, da mange familier karamelliserte sukret kondensert melk (Dulce de leche) i hjemmene sine. Tidligere fantes også sjokolade- og ananasvarianter.

## Avvikling av fabrikken på Hamar
I juni 2008 ble det kjent at Nestlé skulle avvikle fabrikken på Hamar på grunn av for høye driftskostnader, noe som gjorde at det ble satt igang arbeid for å se på muligheter til å flytte produksjonen av HaPå. Den 16. desember 2008 var siste produksjonsdag for pålegget, som dette året hadde en markedsandel på rundt åtte prosent.

## Kavli overtar produksjonen
3. april 2009 overtok næringsmiddelkonsernet Kavli varemerket HaPå fra Nestlé, og produksjonen startet opp igjen i Bergen. Kavli overtok samtidig Nestlés produksjonsutstyr, og fram til sommeren 2010 ble HaPå produsert på samme måte som det ble gjort av Nestlé på Hamar. Fra august 2010 blir Hapå produsert i en helt ny produksjonslinje, som blant annet inkluderer nye og mer effektive kokegryter. Samtidig ble produktet lansert på nytt med en oppfrisket logo og design.
Bakgrunnen for at Kavli overtok dette varemerket, var en Facebook-aksjon som samlet over 7000 norske forbrukere som protesterte mot at Nestlé ville slutte å produsere HaPå.

## Referanser


## Eksterne lenker
* Nestle-Nordic.com – Produkter > søtpålegg
* Kavli.no
* Hapa.no
Rolf Bryhn

**Rolf Bryhn** (født 1950) er en norsk sakprosaforfatter og sportsviter fra Stange i Hedmark.

I 1990 var han hovedredaktør for oppslagsverket Kunnskapsforlagets Idrettsleksikon, sammen med Knut Are Tvedt. Bryhn står også som medlem av tekstredaksjonen.

Fra 2009 er han lansert som fagansvarlig for alt innen sport i forbindelse med Store norske leksikons nettutgave.

## Bibliografi
* 1990: *Kunnskapsforlagets Idrettsleksikon*, Kunnskapsforlaget, Oslo
Tegneloftet

**Tegneloftet** var et fritidsbasert tegneseriekurs på ungdomshuset 1880 i Bergen. Kurset er underlagt Tegneserieforeningen i Bergen (TiB) og blir drevet av Kim Holm og Fredrik Rysjedal. Tilbudet gjelder hovedsakelig tengeserieinteresserte i alderen 12–19, og har tidligere reklamert på tegneseriefestivalen Raptus.

## Eksterne lenker
* Tegneloftets sone på Origo.no
Uruguays kvinnelandslag i fotball

**Uruguays kvinnelandslag i fotball** representerer Uruguay i internasjonal fotball. Ettersom det ikke er kvalifisering til Sør-Amerikamesterskapet i fotball for kvinner, er det lite fotball mellom turneringene, og Uruguay har spilt få kamper. Med ett hederlig unntak er heller ikke Uruguay blant verdensdelens elite i kvinnefotball.

Uruguays kvinnelandslag har en relativt kort historie. De debuterte i 1997 mot Canada, og fikk et hederlig 1-2 tap. Allerede året etter var de med i sitt første Sør-Amerikamesterskap. Uruguay kom ikke lenger enn gruppespillet, der det ble to uavgjort og tre tap. Neste mesterskap var ikke før 2003, og de fem årenes opphold kan ha vært grunnen til at Uruguay fikk et hardt møte med naboene Argentina og tapte hele 0-8. 

I 2006 gikk turneringen noe annerledes. Igjen møtte Uruguay Argentina i gruppespillet, men det ble med et 1-2-tap. Uruguay tapte en kamp til, men vant de to resterende, og kom til finalespillet. I finalespillet tapte Uruguay igjen for Argentina, denne gangen med to mål, før Uruguay tapte stygt 0-6 for Brasil. Uruguay vant den siste kampen mot Paraguay, og endte dermed på tredjeplass, landets beste plassering. Uruguay ble også med i Pan American games i 2007, der landet kom sist i gruppespillet.

## Noter
Prinsipper for europeisk kontraktsrett

**Principles of European Contract Law** (PECL) er et forsøk på å kodifisere hovedprinsippene som ligger til grunn for europeisk kontraktsrett. I likhet med Restatement of the Law i USA er også PECL kommentert av anerkjente jurister innenfor europeisk kontraktsrett.  Til tross for at prinsippene er utviklet parallelt med UNIDROIT, er reguleringen i stor grad samsvarende. Dette kan styrke betydningen av prinsippene som rettskilde. I motsetning til UNIDROIT er PECL et privat initiativ, uten den samme formelle autoritet som UNIDROIT har.

PECL kan være grunnstenen for en fremtidig felles kodifikasjon av kontraktsretten i EU, men for tiden virker dette urealistisk.

## Eksterne lenker
* PECL og UNIDROIT på: Lex Mercatoria.org  .
* Prinsippene i fulltekst
Lykopen

**Lykopen** er et hydrokarbon, et karotenoid og en antioksidant. Det er et naturlig fargestoff som forårsaker rød farge i ulike frukter, for eksempel tomat, grapefrukt og vannmelon.

Strukturformelen for lykopen er C40H56.

Lykopen er ikke vannoppløselig, men er i stedet sterkt bundet til grønnsakfibre. Behandling av maten, for eksempel ved å koke og knuse tomater, eller gjennom å servere de sammen med olje, som i pizza, gjør det lettere for kroppen å ta opp stoffet.
## Referanser
Arnatveit gård

**Arnatveit gård**, gnr 288 og bnr 2, ligger helt øverst i Oppetveiten på Arnatveit, i bydelen Arna i Bergen. På gårdstunet ligger en av landets få bevarte, profane tømmerhus fra middelalderen, datert til 1533. Stuen (gnr 288 og bnr 4) ble erklært automatisk fredet av Riksantikvaren i 1996. Fredningen omfatter både eksteriør, interiør og veggfast inventar, samt en sikringssone på 5 meter rundt bygningen.

## Eksterne lenker
*  Kulturhistorisk vegbok – foto av røykstova med middelalderdekor
*
Kameruns kvinnelandslag i fotball

**Kameruns kvinnelandslag i fotball** representerer Kamerun i internasjonal fotball. Fram til Ekvatorial-Guineas noe overraskende seier i Afrikamesterskapet i 2008, var Kamerun blant utfordrerne til å ende Nigerias hegemoni i afrikansk fotball.

Kamerun har, som flere andre kvinnelandslag i fotball i Afrika, eksistert siden 1991, og debuterte i Afrikamesterskapet samme år. Kamerun kom til finalen, men tapte klart over to kamper mot Nigeria. Kamerun trakk seg foran neste mesterskap i 1995, men var tilbake i 1998. Kamerun tapte for Ghana i gruppespillet, men kom videre til semifinalen. Der tapte de igjen stygt for Nigeria, og gikk til bronsefinalen, der de tapte for Kongo (Dem. Rep.) på straffespark. 

I 2000 gikk det dårligere, Kamerun kom ikke videre fra gruppen, da de tapte for både Nigeria og Ghana. I 2002 kom Kamerun til semifinalen igjen, på tross av tap for Sør-Afrika. Semifinalen tapte de på overtid mot Ghana. I bronsefinalen møtte Kamerun Sør-Afrika igjen, men denne gangen vant Kamerun 3-0. i 2004 gikk det enda litt bedre. Først spilte Kamerun uavgjort mot Nigeria i gruppespillet, før de slo Ghana etter ekstraomganger i semifinalen. Gjenmøtet med Super Falcons fra Nigeria ble mindre behagelig, Kamerun tapte 0-5. I 2006 møtte Kamerun Nigeria igjen i semifinalen, og nok en gang tapte de 0-5. I bronsefinalen tapte Kamerun på straffespark mot Sør-Afrika.

Endringene i 2008 fikk Kamerun merke før noen andre. I gruppespillet tapte de for Ekvatorial-Guinea, men vant de to resterende kampene. I semifinalen ble det klart tap for Sør-Afrika. I bronsefinalen møtte Kamerun Nigeria, som for første gang hadde blitt slått ut i Afrikamesterskapet. Kamerun greide uavgjort for andre gang mot Nigeria, og det hele ble avgjort på straffesparkkonkurranse som Nigeria vant.
Barry Stoneham

**Barry Stoneham** (født 9. februar 1968) er en tidligere australsk fotballspiller. Han spilte 241 kamper og scoret 223 mål for Geelong Football Club i AFL mellom 1986 og 2000. I 1990 mottok han AFLs fair playpris.

## Referanser


## Eksterne lenker
* 
* [Barry Stoneham Profil (på engelsk)](https://web.archive.org/web/20110514095728/http://www.fullpointsfooty.net/sn-sz.htm#Barry%20Stoneham%20(Geelong))
Fylkesvei 6336

**Fylkesvei 6336 (Fv6336)** går mellom Eide og Rånes i Åfjord kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 59 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Komipermjakisk

**Komipermjakisk** er et permisk språk i den uralske språkfamilien, som snakkes i Perm kraj i Russland. Ved den russiske folketellinga i 2010 var det 94&nbsp;000&nbsp;komipermjaker, hvorav 63&nbsp;000&nbsp;hadde komipermjakisk som morsmål.

## Historie
Sammen med syrjensk (komi) og udmurtisk danner komipermjakisk den permiske språkgruppa. Språka har sannsynligvis skilt seg fra ei felles språkform, urpermisk, rundt år 1000. Syrjensk og komipermjakisk er fortsatt så nære hverandre at de er innbyrdes forståelige, selv om de har forskjellige skriftspråk.

Det komipermjakiske skriftspråket ble utvikla på 1930-tallet, først med det latinske alfabetet, deretter med det kyrilliske.

## Grammatikk
Komipermjakisk er det uralske språket som har flest kasus, ca. 7&nbsp;flere enn syrjensk.

## Referanser
Bonjour (plagg)

**Bonjour** (fransk, egentlig «god dag», uttales [bõ ʒur]) er en eldre type dobbeltspent herrefrakk med søm i livet og side skjøter som rekker til knærne og er rett avskåret.

Bonjour-frakken likner på redingot, en slags kåpe eller ridefrakk av lignende form, og på enkeltspent diplomatfrakk, også kalt sjakett, men i motsetning til sjaketten har en bonjour ikke avrundede skjørter. Bonjourer var moderne fra 1820-åra til begynnelsen på 1900-tallet, først som hverdagsplagg, siden 1850-tallet også som finere antrekk. Frakketypen ble båret som en jakke over skjorte og vest, og er en videreutvikling av 1700-tallets populære justaucorps («piratfrakk»). Betegnelsene *bonjour*, *redignot* og *diplomatfrakk* kan brukes om litt forskjellige frakketyper i ulike språk og tidsepoker, men kan på norsk også regnes som synonymer.

Navnet *bonjour* skyldes at frakken særlig ble brukt som formidagsantrekk ved visitter.

## Se også
* Redingote (redingot)
* Diplomatfrakk
* Sjakett
## Eksterne lenker
*
Udmurtisk

**Udmurtisk** er et permisk språk i den uralske språkfamilien som blir snakka i Udmurtia i Russland. De nærmest beslekta språka er dermed syrjensk og komipermjakisk. Forskjellen mellom udmurtisk og de to andre språka er ikke veldig stor, men stor nok til at de ikke uten videre er innbyrdes forståelige. Ifølge den russiske folketellinga i 2002 var det 637&nbsp;000&nbsp;udmurter og 464&nbsp;000&nbsp;udmurtisktalende i Russland. Tilsvarende tall fra sovjetisk statistikk fra 1989 var 746&nbsp;000&nbsp;udmurter, hvorav 520&nbsp;000 (69,7&nbsp;%) hadde udmurtisk som morsmål. De fleste av dem bor i Udmurtia, men noen bor også i Basjkortostan, Tatarstan, Kirov oblast og Perm kraj. Udmurtisk har tre hoveddialekter: Nord-, midt- og sørudmurtisk.

Udmurtisk blir skrevet med det kyrilliske alfabetet, med noen bokstaver i tillegg. Udmurtisk fikk først et latinsk alfabet i 1930-åra, og deretter et kyrillisk alfabet.

Udmurtisk har som de andre permiske språka et rikt kasussystem. Det har 29&nbsp;konsonantfonemer.
Monsrud leir

**Monsrud leir** er en den av Ski magasinleir, som er en nedlagt militærleir i Nordre Follo kommune i Akershus. Leiren ble etablert 1897 for brukt av Artilleriregiment nr. 1. Leierens plassering ble valgt da det var en fordelaktig plassering med tanke på jernbanen. Leiren var en periode den største arbeidsplassen i Ski ved siden av landbruket og Jernbanen. Leiren ble nedlagt i 1996 og alt personell og soldater ble flyttet ut. Kun en vakttropp og et kommandantskap ble igjen. Leiren ble disponert av Heimevernet frem til salget i 2006. Monsrud leir er i dag intakt som den var under Forsvarets eie, men flere bygninger har brent ned de siste årene. Leiren var deler av en større leir, men på grunn av innsparinger og nødvendige kapasiteter ble gjerdet flyttet og de løslatte bygningene ble solgt og revet til fordel for boligområder.

Monsrud leir er i dag gjort om til boligområdet "Magasinparken" som inneholder 14 leilighetsblokker med 487 boenheter, Magasinparken barnehage som ferdigstilles 3.kvartal 2025 og Magasinparken ungdomsskole.

## Referanser
Granerud skytebane

**Granerud skytebane** er en skytebane i Nordre Follo kommune i Akershus. Tilhørende skytebanen finnes det bygninger og en stor parkeringsplass. Kråkstad og Ski Skytterlag eier anlegget og er tilknyttet Det Frivillige Skyttervesen. Utendørs er banen er oppgradert med elektroniske skiver på 2 hold; 100- og 200 meter. I 2018 ble også nytt skytterhus med elektronisk 15m innendørsbane åpnet. Skytebanen med bygninger og området rundt brukes også av Heimevernsavdelingen HV-02.

## Se også
* Liste over skytebaner i Norge

## Referanser
XQuery

**XQuery** er et spørrespråk med enkel programmeringsfunksjonalitet beregnet for å gjøre spørringer mot XML-data. XQuery er semantisk likt SQL og OQL. Språket støtter visse grunnelementer fra funksjonell programmering.

XQuery 1.0 ble utviklet av World Wide Web Consortium sin arbeidsgruppe for XML Query og ble anbefalt standard i januar 2007. Arbeidet ble nært koordinert med utviklingen av XSLT 2.0, som er en lignende teknologi. XQuery 1.0 er en utvidelse av XPath 2.0.

Viktige mål for XML Query er å utvikle en fleksibel spørrefunksjonalitet for web-dokumenter slik at det blir mulig med effektiv kommunikasjon mellom World Wide Web og databaser, og slik at samlinger av XML-dokumenter kan brukes som en database.

## XPath
XPath er et språk som brukes primært til å velge ut deler av et XML-dokument. For dette formålet modelleres XML-dokumentet som et tre av noder, og XPath kan velge noder gjennom den hierarkiske strukturen i treet. XPath er en del av XQuery 1.0 og brukes i XSLT 2.0. XPath har operatorer og funksjoner som kan brukes til å velge data på vilkår og sammenligne ulike oppføringer.

## FLWOR
FLWOR er en betegnelse på uttrykkene som brukes i XQuery. FLWOR brukes til å gi XPath-spørringer mer funksjonalitet, for eksempel til å slå sammen sett av data (join).

* *For* lager en sekvens av tupler
* *Let* binder en sekvens til en variabel
* *Where* filtrerer tupler på et booleansk uttrykk
* *Order by* sorterer tuplene
* *Return* undersøkes en gang for hvert tuppel

## Eksempel

```
for $avd in doc("avdelinger.xml")//avdnr
   let $ans := doc("ansatte.xml")//ansatt[avdnr = $avd]
   where count($ans) >= 10
   order by avg($ans/lonn) descending
   return
     <storAvdeling>
        { $avd,
           <antallPersoner>{count($e)}</antallPersoner>,
           <snittLonn>{avg($ans/lonn)}</snittLonn>
        }
     </storAvdeling>
```


(Merk at '//' ikke starter en kommentar, men er en del av syntaksen)

## Referanser
Pasjonsfrukt

**Pasjonsfrukt** (*Passiflora edulis*) er en planteart, men også navnet på en frukt som dyrkes og omsettes kommersielt. Den er en av kokkenes favoritter på grunn av sin friske, tropiske smak. Det finnes flere typer, men den lilla varianten er mest vanlig i Norge. Frukten kalles ofte lidenskapens frukt som følge av den engelske navn: "passion fruit", der *passion* betyr *lidenskap*.

## Opprinnelse
Pasjonsfrukten stammer fra Sør-Amerika, men er i dag også mye dyrket i frostfrie områder i India, New Zealand, Karibia, Brasil, Ecuador, California, sørlige Florida, Hawaii, Australia, Øst-Afrika, Israel og Sør-Afrika. 

Pasjonsfrukten er rund eller oval, den er gul eller som i Norge mørk lilla, og den varierer i mykhet.
Variasjonen er stor. Den gule, som også er kjent som "golden passionfruit", kan bli på størrelse med en grapefrukt, den har glatt, skinnende skall. Den mørkelilla er mindre enn en sitron og har tørt, skrukkete skall når den er moden. 
Den lilla varianten av frukten har spor av cyanogene glykosider i huden og inneholder dermed i svak grad giftstoff, men er absolutt ikke farlig å spise.

## Pasjonsfrukten i dagliglivet

### Bruksområde
Fruktkjøttet er gulgrønt og geléaktig med mange små sorte frø. Pasjonsfrukten kan fint spises alene, noe som man lettest gjør ved å dele den i to og spise med skje rett fra skallet. 

Pasjonsfrukten er også god i fruktsalater, til is og sorbeter, fromasjer, sauser, syltetøy og terter. Frukten egner seg også veldig godt i juicer og drinker.

### Oppbevaring
Pasjonsfrukten har god holdbarhet og liker seg bedre i romtemperatur enn i kjøleskapet, men oppbevares best ved 8-12 ºC. 

Pasjonsfrukten er tilgjengelig hele året, avhengig av type. Legg pasjonsfrukten i hånden og klem lett rundt den. En moden pasjonsfrukt gir lett etter for trykk og skal føles tung for størrelsen. Skallet til en lilla pasjonsfrukt skal se litt læraktig ut og være bulkete. Umodne pasjonsfrukter som er glatte i skallet, kan modnes frem i romtemperatur.

### Næringsinnhold
Pasjonsfrukten er rik på det fettløselige vitamin E og inneholder også mye fiber, proteiner og vitamin C. Det store næringsinnholdet skyldes først og fremst frøene i frukten

## Bildegalleri


Fil:Passion fruit 700.jpg| Lilla pasjonsfrukt  *Passiflora edulis*
Fil:Maracuyá.jpg| Gul pasjonsfrukt  *Passiflora edulis*
Fil:Curuba.jpg| Oval pasjonsfrukt   *Bananpasifrukto aux Kurubo*
Fil:Passiflora caerulea (2005 10 08) - vrucht open (2).jpg| Oransj pasjonfrukt  *Passiflora caerulea*

## Eksterne lenker
*
Bergslihallen

**Bergslihallen** er en idrettshall i Larvik i Vestfold. Den eies av Halsen IF. Hallen ble bygget i 1981 og har siden da gjennomgått flere oppgraderinger. Bergslihallen har vært hjemmearena for Larvik Håndballklubb siden klubben ble startet i 1991. 
Fra høsten 2009 spiller Larvik Håndballklubbsine hjemmekamper i Larviks nye store idrettshall, *"[[Arena Larvik]]"*

## Referanser
Fylkesvei 6346

**Fylkesvei 6346 (Fv6346)** går mellom Lysøysund og Fagerenget Ørland kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 87 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Fylkesvei 6348

**Fylkesvei 6348 (Fv6348)** går mellom Sletten og Brenna i Ørland kommune. Veien er 2,5&nbsp;km lang.

1980 var strekningen mellom Brenna og Hellesvikskardet sammen med veien til Tiltrem del av riksvei 721.

Før Trøndelag fylke ble opprettet 1. januar 2018 hadde veien betegnelsen Fylkesvei 88 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
*
Martin Buchan

**Martin McLean Buchan** (født 6. mars 1949 i Aberdeen) er en tidligere skotsk fotballspiller. Han er mest kjent for sin tid i Manchester United som han spilte for i elleve år i perioden 1972 til 1983, hvorav seks av årene som klubbens kaptein. Han kom fra Aberdeen den 29. februar 1972 for 120 000 pund, det meste United hadde brukt på å kjøpe en spiller for til da. Han regnes for å være manager Frank O'Farrells beste kjøp. 

Han debuterte for Manchester United 4. mars 1972 i en ligakamp mot Tottenham, men kunne ikke forhindre at United rykket ned til 2. divisjon i 1973-74-sesongen. Men etter bare en sesong i andre-divisjon kunne Buchan som kaptein løfte trofeet som beviste at de hadde vunnet divisjonen, og dermed rykket opp igjen til 1. divisjon.

Han ble valgt til kaptein etter at Bobby Charlton ga seg i United, og han var også med på å vinne FA-cupen i 1977 med finaleseier over Liverpool. I 1979 var han tilbake på Wembley, men tapte denne gangen mot Arsenal.

Han forlot United i august 1983 etter at skader hadde satt ham på sidelinjen en stund, og gikk gratis over til Oldham Athletic. Totalt spilte Buchan 456 kamper for Manchester United, og scoret 4 mål.

22. juni 1985 ble han ansatt som manager for Burnley, som da hadde havnet i 4. divisjon bare 25 år etter at de ble engelske ligamestere. Buchan ble ikke lenge på Turf Moor, da han sa opp allerede 10. oktober 1985.

Buchan spilte 34 landskamper for , som han også var kaptein for en periode. Han var den første kapteinen i britisk fotball som vant både den skotske og den engelske FA-cupfinalen. 

## Meritter
* Skotsk FA-cup: 1970 med Aberdeen
* Engelsk FA-cup: 1977 med Manchester United

## Referanser

## Eksterne lenker
*
Chris Estes

**Christopher Douglas Estes** (født 8. juni 1971) er en amerikansk bassist og dataprogrammerer.

Estes er opprinnelig fra Dodge City i Kansas, men flyttet til Denton i Texas for å gå på University of North Texas. Han spilte i tre år i bandet Mindstorm før King Diamond fra bandet King Diamond rekrutterte han til sitt band tidlig i 1994, sammen med to andre bandmedlemmer. Estes var med på tre album og tre turneer. På grunn av finansielle problemer sluttet han i bandet tidlig i 2000 og arbeider nå som dataprogrammerer i Richardson Texas. Han driver fremdeles med musikk på hobbybasis.

## Diskografi
* *[[The Spider's Lullabye|King Diamond – The Spider's Lullabye]]*  (1995)
* *[[The Graveyard|King Diamond – The Graveyard]]*  (1996)
* Fakkulty – *Southern Hostility*  (1996)
* *[[Voodoo (album)|King Diamond – Voodoo]]*  (1998)

## Eksterne lenker
*
Anholt slott

**Anholt slott** er et slott i Nordrhein-Westfalen i Tyskland. Slottet ligger nær byen Anholt på grensen mot Nederland. Slottet består i dag av ett tårn som ble bygd på 1100-tallet, og flere bygninger hovedsakelig fra 1300-tallet og 1400-tallet.

Slottet ble på 1600-tallet bygd om i renessansestil, og inneholder store samlinger av antikviteter og cirka 800 malerier samt en del kunst fra 1600-tallet.

## Litteratur

* Silke Parras: *Der Marstall des Schlosses Anholt (16. bis 18. Jahrhundert). Quellen und Materialien zur Geschichte der Pferdehaltung im Münsterland*. Tenea, Berlin 2006, ISBN 3-86504-169-8 (zugl. Dissertation, Tierärztl. Hochschule Hannover 2006) – Volltext als PDF .
* Nickolaus Leopold Fürst zu Salm-Salm: *Wasserburg Anholt*. (= Kunstführer; 1681). 3. Auflage. Schnell und Steiner, Regensburg 2003.
* Gregor Spor: ''Wie schön, hier zu verträume

## Referanser


## Eksterne lenker

* Nettsted for familien som eier stedet (engelsk)
* Nettsted for hotellet som drives ut fra slottet (engelsk)
Afrikamesterskapet i fotball for kvinner 2008

**Afrikamesterskapet i fotball for kvinner 2008** var det 8. afrikamesterskapet i fotball for kvinner. Mesterskapet ble arrangert mellom den 15. og den 29. november 2008 i Ekvatorial-Guinea. Dette var første gangen det sentralafrikanske landet arrangerte Afrikamesterskapet i fotball for kvinner. Tidligere skulle nabolandet Gabon arrangere mesterskapet, men de trakk seg, så Ekvatorial-Guinea tok over arrangementet. Dermed ble dette første gang mesterskapet ikke ble arrangert i Nigeria eller Sør-Afrika.

## Kvalifisering

Totalt hadde 22 landslag meldt seg på kvalifiseringen. Kvalifiseringen var i to runder. Første runde var mellom de 16 dårligst rankede landslagene, som ble plassert i par mot hverandre. Vinnerne møtte deretter 6 seedede lag til spill om de 7 ledige plassene (Ekvatorial-Guinea var sikret plass som arrangør).

### Første runde

Første runde ble spilt mellom 30. november og 16. desember 2007. 

 Tunisia vant på walkover over Egypt.
 Kongo (Brazzaville) vant på walkover over Burundi.
 Guinea vant på walkover over Benin.

### Andre runde
Andre runde ble spilt mellom 24. februar og 8. mars 2008.

### Kvalifiserte
Etter kvalifiseringen var de følgende åtte lagene klare for Afrikamesterskapet:

*  Ekvatorial-Guinea
*  Ghana
*  Kamerun
*  Kongo
*  Mali
*  Nigeria
*  Sør-Afrika
*  Tunisia

Tunisia og Kongo debuterer i Afrikamesterskapet.

## Sluttspillet

### Gruppe A

### Gruppe B

## Finalespill

### Semifinaler

### Bronsefinale

### Finale

## Noter
Aksel Kjær Vidnes

**Aksel Kjær Vidnes** (født 9. november 1981) er en norsk journalist og redaktør. Fra 2022 er han ansvarlig redaktør i ''forskning.no''. I 2009 var han redaktør for studentavisa *[[Universitas (avis)|Universitas]]*.

Han er utdannet journalist ved University of Queensland i 2005, og sosiolog ved Universitetet i Oslo i 2008, der han skrev masteroppgaven *Ungdoms sosiale bruk av webkamera* sammen med Helle Christine Jacobsen, om ungdoms bruk av nettbasert kommunikasjonsteknologi, med spesielt fokus på webkamera. Funn fra denne oppgaven ble offentliggjort i flere norske medier høsten 2008.

## Referanser
Johnny Carey

**John Joseph «Johnny» Carey** (født 23. februar 1919 i Dublin, død 22. august 1995 i Macclesfield) var en irsk fotballspiller og manager. Det meste av sin karriere som spiller tilbrakte han hos Manchester United, hvor han også var kaptein fra 1946 til 1953. Han spilte også landskamper for , og var også landslagskaptein en rekke ganger. Han ble i 1949 kåret til Årets spiller i England.  Carey var også den første kapteinen utenfor Storbritannia som vant både FA-cupen og det engelske ligamesterskapet. 

I november 1936 ble Carey kjøpt opp av Manchester United fra den irske klubben *St. James's Gate* for 250 pund, noe som var irsk overgangsrekord på den tiden. Han debuterte for United 23. september året etter.

Etter å ha vunnet FA-cupen i 1948, ble han ligamester i 1952-53 med United. Han spilte totalt 342 kamper og scoret 18 mål for Manchester-klubben.

Etter spillerkarrieren var han først en del av trenerstaben i Manchester United, før han ble manager for blant annet Blackburn Rovers, Everton og Nottingham Forest. Fra 1955 til 1967 var han også hovedtrener for landslaget til , noe som på den tiden ikke innebar annet at han var en uttakningskomités forlengede arm.

## Meritter

**Som spiller**

Med Manchester United:

* FA-cup, vinner : 1948
* Engelsk ligamester : 1951-52
* Charity Shield: 1952

**Som manager**

Med Blackburn Rovers:

* 2. divisjon: 2.-plass (opprykk) 1957-58

Med Leyton Orient:

* 2. divisjon: 2.-plass (opprykk) 1961-62
 
Med Nottingham Forest:

* 1. divisjon: 2.-plass 1966-67

## Referanser


## Eksterne lenker
* 
*  Nord-Irlands fotballstorheter
*  Biografi hos www.irelandshirts.com
Narratologi

**Narratologi** er læren om hvordan fortellinger er bygget opp. Således kan man si at dette er en gren av litteraturvitenskapen. Moderne narratologi tar utgangspunkt i Vladimir Propps og Gérard Genettes teoretiske arbeid. Viktige begreper innenfor narratologien er for eksempel diegesis, tid (iterativitet, durasjon) og karakter.

I den vestlige kulturkrets regnes Aristoteles' ''Poetikken'' som første systematiske fremstilling av fortellerteori, og som innførte sentrale begrep som mimesis.

## Referanser


## Litteratur
* Henrik Helliesen Langeland *Fortellekunst: Håndbok i litterære teknikker*, Tiden 2011 ISBN 978-82-10-05144-9
* Michael White *Kart over narrativ praksis*, originaltittel *Maps of narrative practice* oversatt av Eva Storsveen og Kyrre Haugen Bakke, Pax 2009 ISBN 978-82-530-3195-8

## Eksterne lenker
* Norskspråklige bøker i kategorien narratologi
* Narratologi; fra Bibliotekarstudentens nettleksikon om litteratur og medier (pdf-fil)
* Rammefortelling; fra Bibliotekarstudentens nettleksikon om litteratur og medier (pdf-fil)
* Spenningskurve ; fra Bibliotekarstudentens nettleksikon om litteratur og medier (pdf-fil)
Noel Cantwell

**Noel Euchuria Cornelius Cantwell** (født 28. februar 1932, død 8. september 2005 i Cork i Irland) var en irsk fotball- og cricketspiller. Mest kjent for sin tid som fotballspiller og kaptein for West Ham og Manchester United. 

Som spiller og kaptein for West Ham, førte han klubben til opprykk til 1. divisjon i 1958 der de sist hadde spilt sesongen 1931-32. Han ble kjøpt av Manchester United i november 1960, og her vant han FA-cupen i 1963 som kaptein, samt to ligamesterskap i 1965 og i 1967. Han var også formann i den engelske spillerforeningen en periode.

Som cricketspiller var han på internasjonalt nivå, og spilte fem ganger på det irske cricketlandslaget. 

Noel Cantwell døde 73 år gammel den 8. september 2005, etter å ha tapt kampen mot kreft. 

## Referanser


## Eksterne lenker
*
Gamebryo

**Gamebryo** er en spillmotor laget av Numerical Design Limited.

Gamebryo er en 3D-grafikkmotor skrevet med C++, spesifikt laget (men ikke begrenset) til spillutvikling. Den støttes av samtlige spillkonsoller og Windows Direct X.

En lisens til motoren kan bli kjøpt enten via binær kilde eller med en full kildekode, som gjør at spillprogrammere kan feilsøke selve motoren inn til den aktuelle konsollen. Gamebryo har full søkevennlig dokumentasjon og brukes i nesten alle typer kommersiell spillutvikling, i tillegg finnes det en utdanningsvennlig type for skoler som underviser i datagrafikk.

Noen spill som har blitt utviklet med Gamebryo er Sid Meier's Civilization IV, Fallout 3 og The Elder Scrolls IV: Oblivion.

## Referanser


## Eksterne lenker
*
Oral Roberts University

**Oral Roberts University** (**ORU**) er et kristent universitet som ligger i Tulsa, Oklahoma, USA. Universitetet har nesten 4000 studenter, og navnet kommer fra evangelisten Oral Roberts, som grunnla universitetet i 1963.
## Eksterne lenker
*
Irans kvinnelandslag i fotball

**Irans kvinnelandslag i fotball** representerer Iran i internasjonal fotball. 

Iran er et svært ungt lag i kvinnefotball, og ble dannet først i 2005. De har rukket å spille to ganger i det Vestasiamesterskapet i fotball for kvinner, der de begge ganger greide en god andreplass bak Jordan.

Iran spilte også mot det tyske amatørlaget BSV Al Dersimspor, som i hovedsak består av innvandrere, i Teheran i 2006. Kampen endte 2-2, og en spiller fra det tyske laget anså Irans landslag som i god fysisk form, men svake teknisk, Meningen var at Irans landslag skulle spille mot Dersimspor i Berlin, men mange protester i Berlin mot at det iranske landslaget er pålagt å spille i slør gjorde at Iran gjorde helomvending. I tillegg til slør, må det iranske kvinnelandslaget spille kampene sine, i hvert fall i Iran, for bare kvinnelig publikum.

Iran har også spilt om kvalifisering til asiamesterskapet, og kom forbi første runde ved å noe overraskende slå ut India. I andre runde, derimot, ble det vanskelig. På tross av at Iran slo Kina-Taipei, holdt det ikke. I den asiatiske kvalifiseringen kom målforskjell foran innbyrdes oppgjør, og dermed gikk Kina-Taipei foran.
## Referanser
Fjallsárlón

**Fjallsárlón** (islandsk uttale *fjadls-aor-loun*) er en bresjø ved sørenden av isbreen Vatnajökull. Fjallsjökull, som er en del av den større isbreen, strekker seg ned i innsjøen og ofte ser en isfjell som driver rundt på overflaten. 

Innsjøen ligger ikke langt fra Skaftafell nasjonalpark og den mer kjente bresjøen Jökulsárlón. Fjallsárlón har tilløp fra elva Breiðá fra bresjøen Breiðárlón i nord. Utløp til havet er via elva Fjallsá.

Over innsjøen rager den kjente vulkanen Öræfajökull.

## Referanser
Jatropha

**Jatropha** er en hardfør busk som vokser vilt i Afrika. Hele året er det mulig å høste frukter fra busken. Fruktene er plommelignende og frøene inneholder over 30 prosent olje, noe som er mer enn kull. Frøene kan brennes som pellets i ovner eller i turbiner. Hvis oljen presses kan den brukes slik den er, eller kan den raffineres til diesel.

## Kilder
* *[[Stavanger Aftenblad]]*, 7. desember 2008
## Eksterne Lenker
*
Overcast!

***Overcast!*** er debutalbumet til den Minneapolis-baserte hiphop-gruppen Atmosphere. Albumet ble utgitt i 1997 på Rhymesayers Entertainment. Det er det eneste Atmosphere album der MC Spawn rapper med gruppen. Coveret er inspirert av Andrew Hill sitt Jazz albumet *[[Judgment!]]* fra 1964. Rett før albumet ble utgitt forlot Mc Spawn gruppen.

## Sporliste
# «1597»
# «Brief Description»
# «Current Status»
# «Complications»
# «4:30 am»
# «Adjust»
# «Clay»
# «@»
# «Sound is Vibration»
# «Multiples»
# «Scapegoat»
# «Ode to the Modern Man (Lightning Blend)»
# «WND»
# «Multiples (Reprise)»
# «Caved In»
# «Cuando Limpia El Humo»
# «The Outernet»
# «Primer»

## Eksterne lenker
* 
* Rhymesayers Entertainment
* Amazon
Josef Effenberger

**Josef Effenberger** (født 18. oktober 1901 i Praha, død 11. november 1983 samme sted) var en tsjekkoslovakisk turner. Han var med i ett OL og to turn-VM.

Under OL i 1928 fikk han sølv i lagkonkurransen. Sveits vant denne konkurransen. Hans beste individuelle plasseringer var 9.-plass i svingstang og 10.-plass i bøylehest. I mangekampen kom han på 14.-plass.

I VM-sammenheng har han to gull i lagkonkurranse; fra 1926 og 1930. I tillegg har han en individuell sølvmedalje i mangekampen fra VM i 1926.

## Referanser


## Eksterne lenker
*
Møkkelfjellet

**Møkkelfjellet** er et fjell i Heim kommune i Trøndelag. Det har en høyde på 634 meter over havet. Fjellet ligger ved Valsøyfjorden i tidligere Halsa kommune og er et karakteristisk fjell som stiger rett opp fra fjorden. Det har to toppunkter, hvorav den bakre (østre) toppen er høyest med 634 meter over havet. Fra den fremste toppen (633 moh.) er det god utsikt over fjorden, det er også utsikt mot andre fjell, som Hjelmen, Hjelmkona, Saufjellet, Hennafjellet, Storøra og Innerbergsalen. 

Den enkleste veien opp på Møkkelfjellet er å kjøre til Fjærli og parkere der, eller kjøre opp seterveien til Fjærlivatnet på ca. 420 moh. Derifra går det sti opp den nordvestlige ryggen av fjellet.

## Referanser




## Eksterne lenker
* www.fjordtilfjell.no - Bilde av Møkkelfjellet
Mayo Clinic

**Mayo Clinic** er en ideell amerikansk sykehuskjede. De har hovedkontorer i  Rochester i Minnesota. I dag driver de sykehus i Florida, Arizona, Minnesota, Iowa og Wisconsin.

Klinikk-nettverket ble startet som «Saint Marys Hospital» av dr. William Worrall Mayo og hans to sønner William James og Charles Horace i 1889.

Mayo Clinic - Rochester ble for 2024 kåret til «verdens beste sykehus» i en stor årlig undersøke, i regi av det ukentlig amerikansk nyhetsmagasinet Newsweek, i partnerskap med Statista.

## Referanser




## Eksterne lenker
*
San Francisco Chronicle

***San Francisco Chronicle*** er en amerikansk avis grunnlagt 16. januar 1865 av tenåringsbrødrene Charles de Young og Michael Henry de Young. Den het opprinnelig *The Daily Dramatic Chronicle*, men byttet navn til *The Morning Chronicle* den 1. september 1868. Fra 1880 var avisen Nord-Amerikas største avis. I nyere tid har det imidlertid gått dårligere med avisen; i 2008 kunne redaksjonen påvise et tap på 50 millioner dollar.

## Referanser
Fylkesvei 6412

**Fylkesvei 6412 (Fv6412)** går mellom Innstrand og Ryggen i Ørland kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 248 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Qualcomm Stadium

**SDCCU Stadium**, tidligere kjent som **San Diego Stadium**, **Jack Murphy Stadium** og **Qualcomm Stadium**, er en flerbruksarena i San Diego, California. 

For øyeblikket er det hjemmebanen til San Diego Chargers i NFL, og San Diego State University Aztecs' amerikanske fotballag.

## Super Bowl
Super Bowl har blitt spilt på Qualcomm 3 ganger:
* XXII – Washington Redskins 42, Denver Broncos 10
* XXXII – Denver Broncos 31, Green Bay Packers 24
* XXXVII – Tampa Bay Buccaneers 48, Oakland Raiders 21

## Referanser


## Eksterne lenker
*
Charlie Sagar

**Charles «Charlie» Sagar** (født 28. mars 1878 i Daisy Hill, Lancashire, død 4. desember 1919) var en engelsk fotballspiller.

Han begynte karrieren i Bury i 1899. Her vant han FA-cupen både i 1900 og 1903. I mai 1905 kom han til Manchester United. Han debuterte 2. september 1905 mot Bristol City. I denne kampen scora han hat-trick, som den eneste, sammen med Wayne Rooney, som har gjort det i sin debut for Manchester United. Han spilte i United i to år og scora 24 mål på 33 kamper. 

Han spilte to kamper for . Han døde i 1919, bare 41 år gammel.

## Referanser
Jan Gajdoš

**Jan Gajdoš** (født 27. desember 1903 i Brno, død 19. november 1945 samme sted) var en tsjekkoslovakisk turner. Han var med i to OL og fire turn-VM.

Hans første OL var i 1928, her fikk han sølv i lagkonkurransen. Sveits vant denne konkurransen. Individuelt fikk han ingen medaljer, men han fikk bl.a. 4.-plass i skranke og 8.-plass i ringer. I neste OL, i 1932 ble det ingen medaljer, men laget kom på 4.-plass i lagkonkurransen.

I VM-sammenheng har han tre gull i lagkonkurranse; fra 1926, 1930 og 1938. I tillegg har han lagsølv fra 1934. Individuelt fikk han to sølvmedaljer i 1926. I 1930 fikk han sølv sammenlagt, bak Josip Primožić, og vant i tillegg bronse i bøylehest og ringer.

I 1934 fikk han ingen individuelle medaljer, men fikk 6.-plass sammenlagt. I hans siste VM, i 1938, vant han gull sammenlagt. Han fikk også gull i frittstående.

15.-16. november 2008 ble det arrangert en internasjonal turnkonkurranse til minne om Gajdoš; *Jan Gajdoš Memorial 2008* i Brno.

## Referanser


## Eksterne lenker
*
David Sadler

**David Sadler** (født 5. februar 1946 i Yalding, Kent) er en tidligere engelsk fotballspiller for Manchester United og Preston North End. Han arbeider nå som formann i Manchester United Former Players' Association.

Han begynte sin profesjonelle karriere i Manchester United i 1963, og debuterte 24. august samme år i en 3&ndash;3-kamp mot Sheffield Wednesday. Her vant han FA Youth Cup i 1964, ligaen i 1967 og Serievinnercupen i 1968. Han spilte til sammen 335 kamper for United og scora 27 mål til han forlot klubben til fordel for Preston i november 1973.

Hans lagkamerat fra Manchester United, Bobby Charlton, var nå blitt manager i Preston. Han spilte 122 kamper og scora fire mål for klubben. Han la opp på grunn av en skade i 1977. I løpet av karrieren hadde han spilt fire kamper for .

## Referanser


## Eksterne lenker
*
Harpalus rubripes

***Harpalus rubripes*** er en av billene i delgruppen (underfamilien) markløpere (Harpalinae) i familiegruppen løpebiller.   Systematikken følger Carabidae of the World.

## Utseende
*Harpalus rubripes*  er 8,5-12,2&nbsp;mm lang.  Kroppen hos hannen er mørk, blå-svart, mens hunnen er mer rødlig, bronsefarget, ofte med en grønn metallglans. Beina og antennene er rødlige. Antennens fjerde og tredje ledd med  fine korte hår og noen lange hårbørster i spissen.  Dekkvingene har fin gullglinsende kort hårbekledning. (Krever forstørrelse for å se).  Brystskjoldet er bredt og mangler børsten, et stivt hår oppstående hår, ved bakhjørnet. Bakfotens første ledd (tars) er kortere enn sporen  i spissen av leggen (tibia).

## Levevis
*Harpalus rubripes* lever på steder med sparsom vegetasjon og er vanligvis nattaktiv og lever som planter.  Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser


## Eksterne lenker
* 
* ''Harpalus rubripes'' - Ground Beetles of Ireland - engelskspråklig
* Norsk Entomologisk forening
Konradsberg

**Konradsberg** eller **Konradsbergs hospital** er et tidligere mentalsykehus beliggende i bydelen Marieberg i Stockholm.

Konradsberg var et av Sveriges første mentalsykehus og ble oppført fra 1855 til 1871, av arkitekt Albert Törnqvist. Bygningen ble oppført i en slottslignende stil og fikk fort kallenavnet *Dårenes slott*. De første 101 pasientene ble flyttet hit fra Danvikens hospital den 29. november 1861.

Sykehuset var i drift til 1995, da bygningen og omkringliggende eldre og nye hus ble tatt i bruk av Lärarhögskolan i Stockholm, som fra 2008 er en del av Stockholms universitet. Fra august 2009 har friskolen *Stockholms Internationella Montessoriskola* tilhold på Konradsberg.

Det opprinnelige navnet var *Stockholms hospital* eller *Konradsbergs hospital*, fra 1932 *Psykiatriska sjukhuset* og fra 1. juli 1967 *Rålambshovs sjukhus*.

Midt i bygget, under hovedporten finnes et klokketårn med kors på toppen.

I parken rundt bygningen vokser en mengde gamle trær. Området var tidligere innhegnet og det var ikke før på 1980-tallet at almenheten fikk komme inn på området. Konradsberg har sitt navn etter Konrad Heijsman som fra 1770-tallet eide en gård i området.

## Referanser
Likekjønnede ekteskap i Nepal

**Likekjønnende ekteskap** er iferd med å bli tillatt i Nepal. Høyesterett i Nepal bestemte 17. november 2008 at homofile, bifile og transpersoner ved lov skulle defineres som «naturlige mennesker» og ha fulle rettigheter; inkludert retten til å gifte seg. Retten ba regjeringen å oppnevne en komité som kunne studere lover omkring likekjønnede ekteskap i utlandet og ba om at den nye loven ikke diskriminerte seksuelle minoriteter, inkludert transpersoner. Partnerskap er tillatt, men vil ikke motta offisiell godkjennelse inntil videre.

## Se også
* Likekjønnede ekteskap

## Referanser
BMW 1600

**BMW 1600** var en bilmodell i BMWs *Neue Klasse*. Den ble introdusert i 1964. Bilen var eksteriørmessig lik BMW 1500. Motoren var en oppgradert M10 motor, fra BMW 1500, utstyrt med stemplene fra BMW 1800 for å øke motorvolumet til 1,6 liter og effekten til 85 hestekrefter. BMW 1600 erstattet den mindre modellen 1500 i 1964, og var i produksjon frem til 1968.

## Referanser
Fylkesvei 6420

**Fylkesvei 6420 (Fv6420)** går mellom Nordgård og Lysheim i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 275 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Kamassisk

**Kamassisk** er et samojedisk språk i den uralske språkfamilien. De nærmeste slektningene er de andre sydsamojediske språkene selkupisk (som har ca. 1&nbsp;500 brukere), mator og koibalsk (som døde ut på 1800-tallet).

Kamassisk er i dag et utdødd språk, men det skal sies at det fikk et annet liv etter sin død enn forventet. Man kjenner kamassisk fremfor alt kanskje mest via feltarbeidet til M.A. Castrén som foregikk på midten av 1800-tallet samt arbeidet til Otto Donner. Etter dette gikk språkforskerne ut ifra at kamassisk var et utdødd språk, men rundt 1960 ble det oppdaget at det faktisk eksisterte én person som kunne kamassisk, Klavdia Plotnikova, et språk hun hadde lært som barn, men i mange tiår bare hadde snakket med seg selv. Den estiske språkforskeren Ago Künnap brukte flere år på å undersøke hennes språk. Plotnikova døde først i 1989, og med henne døde altså språket definitivt ut.

## Litteratur

* Joki, A.J. (Hrsg.) 1944: Kai Donners Kammasisches Wörterbuch nebst Sprachproben und Hauptzügen der Grammatik. *Lexica Societatis Fenno-Ugricae* VIII. Suomalais-Ugrilainen Seura, Helsinki.
BMW 1602

**BMW 1602** var en bilmodell i BMWs *Neue Klasse*. Den ble introdusert i 1966. Dette var en 2-dørs sedan, som ved lansering ble kalt **1600-2**. Modellen forble i salg frem til 1975, med unntak av enkelte modeller som var bygget i Portugal og ble solgt helt frem til 1978. Effekten var økt til 96 hk, og bilen fikk svært gode kritikker ved lanseringen.

'02-serien ble til etter initiativ fra den amerikanske importøren Max Hoffman, som overbeviste BMW om at de ville selge langt mer av en todørsutgave enn de hittil hadde gjort med sedanmodellen. BMW sa seg enige, og henvendte seg til den italienske designeren Giovanni Michelotti.

Baur sto bak en begrenset produksjon av cabriolet-utgaver i årene mellom 1967 og 1971, og en todørs spesialutgave kalt 1600ti, utstyrt med doble Solex-forgassere (som på BMW 1800Ti) og 105 hk, ble produsert i 1967 og 1968. En hatchback-modell kalt 1600 Touring ble produsert i 1971 og 1972.

BMW´s -02 serie var forløperen til dagens BMW 3-serie
Leedsichthys

**Leedsichthys** var en stor beinfisk som levde i Juraperioden. Den kunne etter forskernes anslag vokse til en lengde på ca. 10 meter etter å ha levd i ca. 20 – 25 år. Enkelte knokkelrester kan antyde at større eksemplarer har eksistert.

I likhet med bardehval, var de utstyrt med en silemekanisme som de brukte for å samle små dyr og planter som ble svelget og fordøyd. Halen var stor og kraftig nok til at de kunne flykte fra predatorer som liopleurodon, selv med betydelige bittskader.
Kurer (radioprogram)

***Kurer*** er et norsk radioprogram om medier som ble sendt på NRK Radio fra 2005 til 2020. Programmet handler om radio- og TV-kringkasting, Internett, aviser og andre medierelaterte emner. Programmet ble sendt lørdager på P2 og varer en halvtime.

Programmet er tilgjengelig på podkast.

Navnet *Kurer* er tatt fra det kjente radiomerket Kurér.

Første sending gikk lørdag 3. september 2005 og handlet om podkast. NRK la ned programmet i 2020.

## Referanser
 

## Eksterne lenker
* Kurers offisielle sider, NRK.no (arkivert versjon fra 2008)
*Programmet på Podkast
Magnus Husby Rostad

**Magnus Husby Rostad** (født 7. mars 1980) er en norsk hekkeløper som også har hatt suksess i hopp uten tilløp. Han har konkurrert for klubbene Steinkjer FIK, SK Vidar og IK Tjalve.

## Medaljer i norske mesterskap

## Personlige rekorder
* 100 meter: 11,14 sekunder (2005)
* 200 meter: 22,38 sekunder (2004)
* 400 meter: 48,23 sekunder (2003)
* 110 meter hekk: 14,18 sekunder (2004)
* 400 meter hekk: 51,65 sekunder (2006)
* Høyde uten tilløp: 1,72 meter (2006)
* Lengde uten tilløp: 3,27 meter (2005)

## Referanser
Synne Husby Rostad

**Synne Husby Rostad** (født 1983) er en norsk sjukjemper som også har hatt suksess i hopp uten tilløp. Hun har konkurrert for klubbene Inderøy IL og Steinkjer FIK.

## Medaljer i norske mesterskap
### Høyde uten tilløp
* Gull i 1999, 2000, 2003
* Sølv i 1998, 2001, 2002

### Lengde uten tilløp
* Sølv i 2002
* Bronse i 2003

## Personlige rekorder
* Sjukamp: 5228 poeng (2002)
* 100 meter hekk: 14,71 sekunder (2002)
* Høyde: 1,78 meter (2002)
* Høyde uten tilløp: 1,45 meter (1999)
* Lengde uten tilløp: 2,69 meter (1999)

## Referanser


## Kilder
* Friidrett.no - statistikk med diverse undersider

## Eksterne lenker
*
Oxia

**Oxia** eller **Oxeia** (gresk: Οξεία), er en øy i Hellas og øygruppa Ekhinadene, som hører til De joniske øyer. Den er hovedøya i den sørlige gruppen (Oxeies). Oxia har det høyeste punktet i Ekhinadene på 421 meter over havet. Øya er 5 km lang og bredden er omtrent 2 km, og den har to fjell. Øya ligger foran Patrasbukten i nærheten av munningen av elven Akheloos utenfor kysten av Etoloakarnania (Aitolia-Akarnania).

En kan se Oxia helt fra Etoloakarnania, nord og vest i Akhaia, mye av det nordlige og nordvestlige Ilia, deler av Zakynthos, sørøst på Kefalonia, Ithaka og sørøst på Lefkada.

Slaget ved Lepanto skjedde utenfor øya den 7. oktober 1571 mellom det kristne Europa organisert i den hellige liga, og de osmanske tyrkerne. Slaget endte med en klar kristen seier og markerte slutten på tyrkernes ekspansjon rundt Middelhavet.

I april 2012 ble øya kjøpt av selskapet Qatar Holdings, et arabisk statlig investeringsfond, men tilsynelatende for den herskende kongefamilien i  Qatar. Den ubebodde øya var tidligere eid av en gresk-australsk familie og ble solgt for rundt 5 millioner €.

## Referanser


## Litteratur
* Arnold, Charles (red.) (2008): *Die Inseln des Mittelmeers. Ein einzigartiger und vollständiger Überblick*. 2. oppl. marebuchverlag, Hamburg, ISBN 3866480962.

## Eksterne lenker
* **Kart og flyfoto**:
* Oxeia eller Oxia on GTP Travel Pages (in English and Greek)
** Detalj kartinformasjon fra: Mapquest, LiveLocal eller Google eller Yahoo! kart
** Satellitt bilder: Google eller Microsofts virtuelle jordklode
Rafael (navn)

:*Se også [[Rafael]], en renessansemaler

*'Rafael*' er et mannsnavn med opprinnelse i det hebraiske navnet רְפָאֵל (Refa'el), som betyr «Gud helbereder». [[Engelen Rafael]] er ikke nevnt med navn i Bibelen, men fra navnets betydning er det antatt at dette er engelen som rørte vannet i Betesdadammen.

==Etymologi==
*Rafael* har opprinnelse i det hebraiske navnet רְפָאֵל (Refa'el), som er sammensatt av *rafa*, «helbereder», og *el*, «Gud», slikt at det kan tolkes som «Gud helbereder».

*Rafael* har også vært brukt som en latinsk form av *Ragnvald*.

==Utbredelse==
*Rafael* er kjent brukt i Sverige første gang i 1470. I Norge var navnet mest populært på 17- og 18-hundretallet, spesielt på Vestlandet og i Trøndelag.









































































|}

==Kjente personer med navnet==
Personene i listen er ordnet kronologisk etter fødselsår.
* [[Rafael Nadal]] (f. 1986), spansk tennisspiller
* [[Rafael da Silva]] (f. 1990), brasiliansk fotballspiller, Manchester United

== Navnedag ==
*Rafael'' har navnedag i flere land, oftest 29. september, som er katolsk festdag for erkeengelen Rafael. Den norske navnedagen er .

## Referanser


## Eksterne lenker
*
Seljakt

**Seljakt** for fritidsformål i norske kystområder foregår i begrenset omfang etter selartene havert, steinkobbe, ringsel og grønlandssel. Norsk selfangst foregår i andre områder, og etter andre arter.

*Forskrift om forvaltning av sel på norskekysten* regulerer hvilke arter som kan jaktes, jakttid, og krav til jegerne. Fiskeridirektoratet fastsettes årlige kvoter for jakten.

## Se også
* Selfangst
* Hakapik

## Eksterne lenker
* lovdata.no: ''Forskrift om forvaltning av sel på norskekysten
* fiskeridir.no: ''Forskrift om kvoter i jakt på kystsel i 2008